Vestre Gasværk. 
Fundet af de forsteningsrige Lag i Sundkrogen har ganske natur¬ 
ligt genoplivet Interessen for den gamle Forekomst ved Vestre Gas¬ 
værk og gjort Savnet af fyldige Oplysninger om denne mere føleligt. 
Imidlertid er der fremkommen en Mulighed for at faa dette Savn 
afhjulpet, idet Danmarks geologiske Undersøgelse for nogle Aar 
siden som Gave fra Johnstrup’s Familie har modtaget en meget 
betydelig Samling af Notebøger og andre Optegnelser, som Johnstrup 
havde efterladt sig, og om hvis Eksistens man i geologiske Kredse 
ingen Anelse havde paa det Tidspunkt, da Grönwall udførte sin i 
det foregaaende omtalte Undersøgelse. 
Jeg har haft Lejlighed til at gennemse disse Papirer for deri at 
søge Oplysninger om Johnstrup’s Undersøgelser ved Vestre Gasværk. 
Selv om der herved kun er fremkommen forholdsvis lidt af Opteg¬ 
nelser, som kan antages at være gjorte paa Stedet, findes der dog 
rundt omkring i Papirerne adskilligt, der endnu maa betegnes som 
Iagttagelsesmateriale. Af den Slags Ting har jeg ment at kunne be¬ 
nytte en Del i den paa de følgende Sider givne Fremstilling. Derimod 
anser jeg det for urigtigt i Nutiden at fremdrage Udtalelser, der kan 
falde ind under Begrebet »Tydning af Iagttagelser«, fra de forskellige 
Udkast til Foredrag og Afhandlinger, som Johnstrup selv har holdt 
tilbage fra Offentliggørelse. 
Ogsaa i Mineralogisk Museum findes enkelte Arkivsager ved¬ 
rørende Forholdene ved Vestre Gasværk; hvor jeg i det følgende 
benytter dem, skal jeg udtrykkelig nævne det. Dertil kommer ende¬ 
lig Museets Samlinger, der paa flere Punkter kan tjene til Bekræftelse 
og yderligere Uddybning af de Oplysninger, man kan hente fra 
Papirerne. Ved Hjælp af dette Materiale kan jeg nu paa nogle Punk¬ 
ter supplere og paa enkelte berigtige de Oplysninger, Grönwall har 
Danmarks geologiske Undersøgelse II R. Nr. 38. 3 
